(પ્રતિનિધિ) અમદાવાદ : સુરતમાં ગણેશ સ્થાપન સમયે દારૂ પીને કેટલાક શખ્સો છાંટકા બનતા શ્રધ્ધાળુઓમાં ભારે રોષ ફેલાયો છે આ અંગેનો વિડિયો વાયરલ થતાં રાજયભરમાં તેના ઘેરા પ્રત્યાઘાત પડયા છે રાજયના પોલીસવડાએ તાત્કાલિક આ ઘટનામાં સંડોવાયેલા તમામ શખ્સોની ધરપકડ કરવાનો આદેશ આપી દેતા સુરત પોલીસ કમિશ્નરે બુટલેગર સહિત તમામની ધરપકડ કરી લીધી છે અને તેના ઘરેથી બીયરનો મોટો જથ્થો પણ જપ્ત કર્યો છે.